Suriyada AQSh va Rossiya harbiylari o'rtasida to'qnashuv xavfi borligi aytildi

Rossiya qo'shinlarining Suriyadagi ba'zi harakatlari AQSh harbiylari bilan to'qnashuvga olib kelishi mumkin. Bu haqda “The Wall Street Journal” xabar berdi.
Ma'lum qilinishicha, rus qo'shinlari iyun oyida Suriyada AQSh boshchiligidagi koalitsiyaga qarshi bir qator amaliyotlar o'tkazgan.
“Jumladan, bu kabi harbiy amaliyotlar shu hafta mamlakat janubidagi strategik bazada ham olib borilgan”, — deydi AQSh harbiylari.
Buning natijasida hech qanday yo'qotishlar qayd etilmagan, chunki ob'ektda zarbalar paytida koalitsiya vakillari bo'lmagan. Bundan tashqari, Rossiya tomoni avvalroq mavjud aloqa liniyasi orqali Amerika tomonini o'z rejalari haqida xabardor qilgan.
Manbalarning ta'kidlashicha, AQSh harbiy doiralarida bunday harakatlar “xavotir”ga sabab bo'lmoqda, chunki “noto'g'ri hisob-kitob Suriyadagi AQSh va Rossiya kuchlari o'rtasida qasddan bo'lmagan mojaroga aylanishi mumkin”.
Avvalroq AQSh Rossiyaga qarshi “kiberoperatsiya” boshlagandi. Shuningdek, Bayden AQShning Ukrainadagi maqsadini ma'lum qilgandi.